tartuNLP/wikipedia-smugri-20251201 huggingface dataset:
Xiaomi Redmi Note 5 Pro

Xiaomi Redmi Note 5 Pro on Xiaomin 22. helmikuuta 2018 julkaisema älypuhelin, jossa on esiasennettuna Android 7.1 "Nougat" -käyttöjärjestelmä Xiaomin MIUI-käyttöliittymällä.
Tekniset tiedot.
Muotoilu.
Xiaomi Redmi Note 5 Pro -älypuhelimessa on 6-tuumainen näyttö Full HD 2:1-resoluutiolla. Näyttö on suojattu Corning Gorilla Glass -lasilla.
Fyysiset osat.
Laitteesta löytyy Qualcomm Snapdragon 636 SDM636-prosessori. Laitteessa on 6 gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Kamerat ja multimedia.
Laitteessa on kaksi takakameraa, pääkamera on 12 megapikseliä ja toinen on 5 megapikseliä. Etukameran tarkkuus on puolestaan 20 Megapikseliä.
Videokuvaus voidaan tehdä 1080p (Full HD) -resoluutiolla.
Ohjelmisto.
Julkaisuhetkellä laitteessa oli esiasennettuna Android 7.1 "Nougat".
Myöhemmin laitteeseen on tullut päivitys Android 8.0 "Oreo" -versioon.
Molemmat versiot toimivat Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Redmi-Note-5-Pro_id10747
Luettelo saarista asukasluvun mukaan

Tämä on luettelo saarista asukasluvun mukaan .Luettelo sisältää kaikki saaret joiden väkiluku on yli 100 000 Vertailun vuoksi myös mannermaiset maamassat on esitetty "kursiivilla". Maailman saarten väkiluku on yli 730 miljoonaa, mikä on noin 9 % maailman kokonaisväestöstä. Näistä vain Jaavalla (Indonesiassa) ja Honshulla (Japanissa) on yli 1 % maailman väestöstä.
Piiraan maku makea

Piiraan maku makea ("The Sweetness at the Bottom of the Pie") on Alan Bradleyn kirjoittama salapoliisiromaani. Se aloittaa Flavia de Luce -sarjan. Englanninkielinen alkuteos ilmestyi 2009 ja suomennos 2014. Bradley on voittanut teoksella useita palkintoja.
Juoni.
Flavia on 11-vuotias tyttö, joka asuu leski-isänsä ja kahden isosiskonsa kanssa englantilaisessa Bishop's Laceyn kylässä vanhassa sukukartanossa. Nokkela Flavia on taitava kemisti. Eräänä päivänä kartanon portailta löytyy kuollut lintu, jonka nokkaan on tökätty vanha postimerkki. Myöhemmin Flavia kuulee isänsä huoneesta riitelyä, jota ei ole hänen kuultavakseen tarkoitettu. Tilanne kääntyy vielä huonompaan, kun puutarhasta löytyy eräänä varhaisena aamuna ruumis. Paikallinen poliisi saapuu tutkimaan tapausta ja epäilysten kohteeksi joutuu Flavian isä. Flavia haluaa pelastaa isänsä ja alkaa tutkia tapausta omin keinoin.
Xiaomi Mi-Two

Xiaomi Mi-Two on Xiaomin 20. elokuuta 2012 julkaisema älypuhelin, jossa on esiasennettuna Android 4.1 "Jellybean" -käyttöjärjestelmä Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi-Two -älypuhelimessa on 4,3-tuumainen näyttö HD -resoluutiolla.
Fyysiset osat.
Laitteesta löytyy Qualcomm Snapdragon S4 Pro APQ8064-prosessori. Laitteessa on 2 Gigatavua RAM-muistia ja 16 Gigatavua sisäistä muistia.
Kamerat ja multimedia.
Laitteessa on 8 Megapikselin takakamera. Etukameran tarkkuus on puolestaan 2 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto.
Julkaisuhetkellä laitteessa oli esiasennettuna Android 4.1 "Jellybean" Xiaomin MIUI-käyttöliittymällä.
Maxime Lagacé

Maxime Lagacé (s. 12. tammikuuta 1993 Saint-Augustin, Quebec) on kanadanranskalainen jääkiekkomaalivahti. Hän on pelannut urallaan 20 NHL-runkosarjaottelua torjuntaprosentilla 87,0% ja päästettyjen maalien keskiarvolla 3,90.
Xiaomi Mi-1s

Xiaomi Mi-1s on Xiaomin valmistama älypuhelin, jossa on esiasennettuna Android 4.0 "Ice Cream Sandwich" -käyttöjärjestelmä Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi-1s -älypuhelimessa on 4-tuumainen näyttö FWVGA -resoluutiolla.
Fyysiset osat.
Laitteesta löytyy Qualcomm Snapdragon S3 MSM8260-prosessori. Laitteessa on 1 Gigatavu RAM-muistia ja 4 Gigatavua sisäistä muistia. Puhelimen muisti on laajennettavissa enintään 32 Gigatavun microSD-kortilla.
Kamerat ja multimedia.
Laitteessa on 8 Megapikselin takakamera. Etukameran tarkkuus on puolestaan 2 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto.
Julkaisuhetkellä laitteessa oli esiasennettuna Android 4.0 "Ice Cream Sandwich" Xiaomin MIUI-käyttöliittymällä.
Xiaomi Mi-2S

Xiaomi Mi-2S on Xiaomin 17. kesäkuuta 2013 julkaisema älypuhelin, jossa on esiasennettuna Android 4.1 "Jellybean" -käyttöjärjestelmä Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi-2S -älypuhelimessa on 4,3-tuumainen näyttö HD -resoluutiolla.
Fyysiset osat.
Laitteesta löytyy Qualcomm Snapdragon 600-prosessori. Laitteessa on 2 Gigatavua RAM-muistia ja 16 Gigatavua sisäistä muistia.
Kamerat ja multimedia.
Laitteessa on 8 Megapikselin takakamera. Etukameran tarkkuus on puolestaan 2 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto.
Julkaisuhetkellä laitteessa oli esiasennettuna Android 4.1 "Jellybean" Xiaomin MIUI-käyttöliittymällä.
Xiaomi Mi-3

Xiaomi Mi-3 on Xiaomin julkaisema älypuhelin, jossa on esiasennettuna Android 4.4.2 "KitKat" -käyttöjärjestelmä Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi-3 -älypuhelimessa on 5-tuumainen täysteräväpiirtonäyttö.
Fyysiset osat.
Laitteesta löytyy 2,36 GHz:n neliydinsuoritin. Laitteessa on 2 gigatavua RAM-muistia ja 16 gigatavua sisäistä muistia.
Kamerat ja multimedia.
Laitteessa on 13 Megapikselin takakamera. Etukameran tarkkuus on puolestaan 2 Megapikseliä.
Videokuvaus voidaan tehdä 1080p (täysteräväpiirto) -tarkuudella 30fps.
Ohjelmisto.
Julkaisuhetkellä laitteessa oli esiasennettuna Android 4.4.2 "KitKat" Xiaomin MIUI-käyttöliittymällä.
Skopa elämä

Skopa elämä on suomalainen tositelevisiosarja opiskelijoiden elämästä. Sarjan pilottikauden ensimmäinen jakso julkaistaan 22. maaliskuuta 2018 YouTubessa. Todellisiin tapahtumiin pohjautuvassa sarjassa seurataan läheltä kymmenen Kuopiossa opiskelevan nuoren arkea viikon ajan. 
Sarjan nimi on saanut inspiraationsa Kuopio-nimen historiatulkinnasta.
Synopsis.
Parikymppiset opiskelijat Alexa, Anna-Maria, Saara, Sawa, Mira ja tyttöporukka Nellyt pinkovat sykkeellä pitkin Skopan baanoja. Elämä on suorittamista ja kipuilua, mutta päiviin mahtuu myös runsaasti rakkautta, noloja puheita ja pieniä suuria ihmetyksen aiheita. 
Skopa elämä kuvaa opiskelijaelämän ihanan kamalaa vapautta aidoimmillaan. Paniikkia vaatimuksista ja sekoilua oman minän kanssa - missä milloinkin. Ehdotonta ystävyyttä ja ihmisen pyyteetöntä kauneutta. Sydämiä suloisesti säröillä, proteiinipatukoita uunissa, meikkausfilosofiaa, keskusteluja perunarieskasta terapiaan.
Päähenkilöt ja kuvaukset.
Sarjan päähenkilöt ovat 19-27-vuotiaita Kuopiossa opiskelevia suomalaisia nuoria. Päähenkilöt on haettu avoimella Kuopion alueen oppilaitosten (Savonia-ammattikorkeakoulu, Itä-Suomen yliopisto, Savon ammattiopisto ja Ylä-Savon ammattiopisto sekä Kuopion alueen urheiluakatemia) opiskelijoista. Skopa elämä on kuvattu helmikuussa 2018 Kuopiossa.
Päähenkilöt:
Jaksot.
Skopa elämän ensimmäinen tuotantokausi pitää sisällään viisi jaksoa ja extramateriaalit. Jaksot on julkaistu YouTubessa, Instagramissa ja sarjan omalla verkkosivulla.
Osma (kielioppitermi)

Osma on kielitieteellinen termi. Se on lyhennys lausekkeesta objektin sijainen määrän adverbiaali. Osma on adjunkti, eli lause ei koskaan "vaadi" sitä. 
Syntaksinsa kannalta osma käyttäytyy kuin objekti. Sen sija muun muassa vaihtelee negatiivisen ja affirmatiivisen lauseen välillä, kuten esimerkeissä (1a) vs. (1b) ja (2a) vs. (2b), mikä on suomen objektin määrittämisen kriteereitä. 
(1a) Luin tunnin. 
(2a) Juoksin kaksi kilometriä. 
(1b) En lukenut tuntia.
(2b) En juossut kahta kilometriä. 
Osma ei kuitenkaan ole objekti, sillä se voi liittyä myös intransitiivisiin lauseisiin, kuten esimerkissä (2a), tai lauseisiin, joilla on jo objekti, kuten esimerkissä (3).
(3) Luin kirjaa kolme tuntia. 
Osma ilmaisee nimensä mukaisesti "määrää", esimerkiksi ajan tai matkan kestoa. Osma voidaan siis lukea adverbiaalien alalajina määrän adverbiaaleihin.
Osma muissa kielissä.
Vaikka osma on vahvasti fennistiikan termi, vastaavaa ilmiötä esiintyy muissakin kielissä. Esim. englannissa osma voidaan ilmaista joko kuten objektia, eli prepositiotta, tai preposition "for" ympärille rakentuvalla prepositionlausekkeella. 
(4) I ran (for) two hours.
Lappajärven maanjäristys 1979

Lappajärven maanjäristys 1979 tapahtui kello 19.31.22 Suomen aikaa (UTC+2) Etelä-Pohjanmaan Alajärvellä. Järistyksen paikallinen magnitudi oli 3,8, ja se on suurin Suomessa koskaan instrumentein mitattu maanjäristys. Maanjäristys tunnetaan paikallisesti "Väinön värinänä", sillä se tapahtui suomenkielisen almanakan mukaan Väinön nimipäivänä. Järistys aiheutti kattojen ja seinien halkeamisia.
Järistyksen hyposentri sijaitsi 15 kilometrin syvyydessä. Ruotsin puolustusministeriön alaisen Försvarets Forskingsanstalt -instituutin ja Helsingin yliopiston Seismologian instituutin mukaan järistys tapahtui kulku-liuku-siirroksessa.
Luoma-ahon nuorisoseurantalon pihassa Alajärvellä on Väinön värinän muistokivi, joka paljastettiin kesäkuussa 1992.
Rövaren

Rövaren on saari Espoon Suvisaaristossa. Se on yksi Espoon kaupungin ulkoilusaarista. Rövaren sijaitsee noin 700 metriä Stora Herröstä itään ja pari kilometriä Suvisaariston pääsaarista etelälounaaseen. Etäisyys Soukanniemen Amiraalinsatamaan on runsaat kolme kilometriä.
Rövarenin pinta-ala on yhdeksisen hehtaaria. Sen metsät ovat suurimmalta osin kalliomännikköä sekä mustikka- ja puolukkakangasta. Rannat ovat pääosin kalliota ja kivikkoa, etenkin saaren itäosassa. Rövarenin itä- ja etelärannalta avautuu näkymä Suomenlahden ulappaan.
Rövarenin pohjoispuolella sijaitsee 0,8 hehtaarin laajuinen Rövargrundet, joka on vähäpuinen kallioluoto. Runsaan sadan metrin päässä Rövarenin etelärannalta sijaitsee neljän hehtaarin laajuinen Kaparen. 
Rövaren on osa Uudenmaan maakunnallista virkistysalueverkostoa.
Bedivere

Bedivere (kymriksi "Bedwyr", ransk. "Bédoier", myös Bedevere) on yksi kuningas Arthurin pyöreän pöydän ritareista. Hän on se, joka palautti Excaliburin Järven neidolle. Hän toimi Arthurin marsalkkana. Sir Lucan oli hänen veljensä ja Griflet hänen serkkunsa.
Walesilaisessa perinteessä.
Bedivere esiintyy useissa varhaisissa walesilaisissa teksteissä, joissa häntä kutsutaan nimellä Bedwyr Bedrydant ("Täydellisten jänteiden Bedwyr"). Hänen sanotaan olevan komea, yksikätinen ritari Arthurin palveluksessa. Hänen isänsä nimi on Pedrawd tai Bedrawd, ja hänen lapsensa ovat Amhren ja Eneuawg, jotka molemmat kuuluvat Arthurin hoviin.
Yksi varhaisimmista maininnoista Bediverestä on 900-luvulta peräisin olevassa runossa "Pa Gur", jossa kuvaillaan useita Arthurin ritareita. Bediveren sanotaan kaataneen satoja vihollisia ja olleen hurjaluonteinen miekan ja kilven kanssa taistellessaan Garwlwydia vastaan Tryfrwydin rannoilla.
Culhwch ja Olwen.
Bedivere on keskeinen hahmo tarinassa Culhwchista ja Olwenista, jossa hän on korkeassa asemassa Arthurin hovissa ystävänsä Sir Kayn kanssa. Bedivereä kuvaillaan maailman komeimmaksi mieheksi Arthuria ja Drych fab Cibddaria lukuun ottamatta, ja hänen sanotaan kantavan taikapeistä. Häntä pyydetään Culhwchin mukaan tämän retkelle Olwenin käden saamiseksi, ja hän on ensimmäinen, joka iskee Ysbaddaden-jättiläistä Culhwchille tarkoitetulla myrkkykeihäällä. Bedivere auttaa Culhwchia suorittamaan Ysbaddadenin antamat mahdottomat tehtävät, ja tarina päättyy Ysbaddadenin häpäisyyn ja kuolemaan ja lopulta Culhwchin ja Olwenin avioliittoon.
Myöhempi traditio.
Geoffrey Monmouthilaisen teoksessa "Historia regum Britanniae" Bedivere on yksi Arthurin uskollisista liittolaisista, joka on paljolti hänen roolinsa myös myöhemmässä Arthuriin liittyvässä kirjallisuudessa. Useissa versioissa Arthurin kuolemasta Bedivere ja Arthur kuuluvat niihin muutamiin Camlannin taistelusta selvinneisiin. Taistelun jälkeen kuolettavasti haavoittunut Arthur pyytää Bedivereä heittämään Excaliburin takaisin Järven neidolle. Bediveren mielestä miekka on kuitenkin Britannialle niin arvokas, ettei sitä voi heittää veteen. Kun hän kertoo Arthurille ettei mitään tapahtunut, Arthur moittii häntä tietäessään, että taikamiekka aiheuttaisi jotain yliluonnollista. Lopulta Bedivere heittää miekan veteen, jolloin sieltä nousee käsi, joka tarttuu miekkaan ilmassa ja vaipuu sitten takaisin aaltoihin. Tämän kuullessaan Arthur vakuuttuu, että miekka on todella palautettu Järven neidolle.
Arthurin kuoleman jälkeen Bedivere vetäytyy erakkoluostariin, jossa hän elää lopun elämäänsä.
Anvil (pelimoottori)

Anvil (aiemmin nimellä Scimitar ja nimellä AnvilNext vuoteen 2020 asti) on Ubisoft Montrealin kehittämä pelimoottori. Pelimoottori tukee Google Stadia, Nintendo Switch, PlayStation 3, PlayStation 4, PlayStation 5, PlayStation Vita, Windows, Wii U, Xbox 360, Xbox One ja Xbox Series X ja Series S alustoja.
Anvil on kehitetty vuonna 2007 julkaistua "Assassin’s Creed" -peliä varten.
Ubisoft lopetti Unreal Enginen käytön kun sen lisensointikustannuksen tuplaantuivat. Myös ongelmat pelien siirtämisessä PlayStation 3:lle vaikuttivat päätökseen.
Pelimoottoria käytettiin tämän jälkeen vuoden 2008 "Prince of Persia" -pelissä.
Teknologia.
Moottori on koodattu pääsääntöisesti C++:lla.
Claude Langlais kertoo mallintamiseen käytettävän 3ds Maxia ja ZBrushia. Moottori käyttää Autodeskin HumanIK -väliohjelmistoa sijoittaakseen hahmon kädet ja jalat oikein kiipeily- ja työntöanimaatioissa reaaliaikaisesti.. 
Pelimoottoria parannettiin "Assassin's Creed II" -peliä varten. Parannuksia olivat muun muassa vuorokauden ajan vaihtelu (päivän ja yön sykli), parannetut piirtoetäisyydet, sama kasvien käsittelyteknologia kuin "Far Cry 2:ssa", parannuksia valaistuksen, heijastuksien ja tehosteiden renderöintiin sekä uusi vaatejärjestelmä hahmoille. Lisäksi on parannuksia tekoälyä ja NPC-hahmojen liikkumista varten.
Pelimoottori suunniteltiin uudelleen "Assassin's Creed III" -peliä varten. Työ alkoi "Assassin's Creed II:n" valmistumisen jälkeen ja muut tiimit kehittivät "Assassin’s Creed Brotherhood" ja "Assassin’s Creed Revelations" -pelejä samaan aikaan.
Uusi versio tunnetaan nimellä "AnvilNext" ja se lisäsi uutta tekniikka pelisuunnittelijoiden käyttöä varten. Uutta ovat viivästetty valaistus, ympäristön piilotetun pinnan päättely, uusi kameramoodi ja parannettu ihmisjoukkojen tekoäly joka toimii useammin pelihahmon kanssa. Pelimoottorissa on myös parannuksia animointiin ja nopeaan prototyypittämiseen sekä täysin uusia animointeja: uuden pelin hahmot liikkuvat eri tavoin kuin aiemmissa sarjan peleissä.
Uusi versio kykeni muutamiin tuhansiin ihmishahmoihin kun aiempi oli rajattu sataan.
Studio paransi myös liikkeenkaappausten ja kasvojen eleiden käsittelyä.
"Assassin’s Creed Unity" -pelissä oli moottorista uusi versio, joka pystyi kymmenkertaisesti suurempaan määrään kappaleita/instansseja, sekä merkittävästi vähemmän piirtokutsuja: päätavoitteena oli vähentää suoritinajan käyttöä kappaletta kohden.
Pelimoottoriin on myös lisätty tuki fysiikkaperusteiselle renderöinnille (PBR).
Asma Jahangir

Asma Jahangir (; 27. tammikuuta 1952 – 11. helmikuuta 2018) oli pakistanilainen juristi ja ihmisoikeusaktivisti. Hän puolusti vähäosaisia sekä oikeudenkäynneissä, ilmaisella oikeusavulla että turvakodeilla. Kun Pakistanin johtaja Pervez Musharraf sääti lain, että naisen todistuksen arvo oli vain puolet miehen todistuksen arvosta, Jahangir aloitti kampanjan asian muuttamiseksi, ja onnistuikin palauttamaan asian ennalleen. Jahangirista tuli vähitellen yksi merkittävimmistä YK:n ihmisoikeusraportoijista ja hänen erityisasiantuntemuksensa koski uskonnonvapautta, Iranin ihmisoikeustilannetta ja Palestiinan kysymystä.
Jahangir on saanut Bilbaon ihmisoikeuspalkinnon, Martin Ennals -palkinnon ihmisoikeuksien puolustajille, Geuzenpenning-mitalin, Pohjoinen–etelä-palkinnon, Right Livelihood -palkinnon, Palkinnon vapaudelle ja Neljän vapauden palkinnon.
Tarhianjoen alue

Tarhianjoen alue (vesistöaluetunnus 35.63) on Keuruun reitin valuma-alueessa sijaitseva toisen jakovaiheen alue, jonka pinta-ala on 311,26 neliökilometriä. Alueen järvisyys on 4,27 %. Vesistön alueen alarajana on Tarhian lahti, jonka yläpuolisen valuma-alueen pinta-ala on 533,79 neliökilometriä ja sen järvisyys on 5,57 %. Reitin vedet laskevat seuraavaksi Keurusselkään, joka kuuluu Keurusselän alueeseen (35.62).
Kolmannen jakovaiheen alueita ovat seuraavat yhdeksän aluetta tai valuma-aluetta :
Kingi (2. tuotantokausi)

"Kingin "toinen tuotantokausi esitettiin keväällä 2018. Kausi alkoi 17. maaliskuuta 2018.
Kauden näyttelijöinä toimivat Pirjo Heikkilä, Anna-Maija Tuokko, Kalle Lamberg, Jarkko Niemi, Mika Eirtovaara, Severi Saarinen ja Linda Wiklund. Ohjelman juonsi Jaakko Saariluoma.
Kupanjoen valuma-alue

Kupanjoen valuma-alue (vesistöaluetunnus 35.66) on Keuruun reitin valuma-alueessa sijaitseva toisen jakovaiheen valuma-alue, jonka pinta-ala on 125,46 neliökilometriä. Alueen järvisyys on 2,7 %. Vesistön valuma-alueen alarajana on Keurusselkä, jossa reitin vedet tulevat seuraavaksi Keurusselän alueelle (35.62).
Kolmannen jakovaiheen alueita ovat seuraavat viisi aluetta tai valuma-aluetta :
Iso Kivijärvi (Keuruu)

Iso Kivijärvi on Keski-Suomessa Keuruulla sijaitseva järvi, joka kuuluu Kokemäenjoen vesistöön.
Maantietoa.
Järven pinta-ala on 190 hehtaaria eli 1,9 neliökilometriä. Se on 2,8 kilometriä pitkä ja 1,4 kilometriä leveä. Järvi on selkeäpiirteinen, mutta sen järvenselän keskellä sijaitsee kaksi suurempaa saarta ja niiden itäpuolella koilliseen päin työntyy Kivisuolle lahti. Järvi kapenee etelään päin, missä sijaitsee Sammakkolahdella järven luusua. Sammakkolahden lounaispuolella kohoaa 300 metriä rannasta Kivimäki, jonka pohjoisrinteet kohoavat 50 metriä vedenpinnan yläpuolelle. Mäki erottuu selvästi järvelle päin.
Järvessä on kartan mukaan 7 saarta, joista nimetyt Isosaari ja Lintusaari ovat suurimmat. Isosaari on 200 metriä pitkä ja 150 metriä leveä. Sen pinta-ala on kartasta mitattuna 1,5 hehtaaria. Lintusaari sijaitsee Isosaaresta 300 metriä etelään. Se on 80 metriä pitkä ja alle 40 metriä leveä. Kaikki saaret ja luodot ovat autiot.
Järven rantaviivan pituus on 10 kilometriä ja sen rannat ovat metsämaata. Pohjoispäässä on maatila, jonka peltopalsta ulottuu melkein rantaan. Järven lähiympäristössä on kaksi maatilaa. Rannoille on rakennettu yli 20 vapaa-ajan asuntoa. Niille tulee tiet seututieltä 621 Valkeajärvelle kulkevalta tieltä.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Iso Kivijärven valuma-alueeseen (35.663) järvi kuuluu. Järven vedenpinnan korkeus on 154,3 metriä mpy. Järven ympäristössä sijaitsee tiheästi ojiteuja soita, joiden johto-oja on johdettu järveen. Näitä ovat Isoniitty, Koninsuo, itärannan Kivisuo ja Ruinunneva.
Järvi saa pääosan vedestään omalta valuma-alueeltaan, sillä se on sen latva-alueita. Ison Kivijärven alueella on 3 yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Näsilampi (1 ha), jonka laskuoja Lolionpuro laskee järven pohjoispäähän. Samaa puroa käyttää pieni Lolionlampi. Länsirannan Kivisuolla sijaitsee Kivilampi (4 ha), josta on johdettu oja järven länsirantaan. Samaan länsirantaan laskee vielä Lehmilampi (2 ha) myös kaivettua oja myöten.
Järven laskujoki on Kupanjoki, joka lähtee järven eteläpäästä Raatesalmen nimisenä ja laskee heti Vähään Kivijärveen (14 ha), josta jatkaa nimetön uoma Kupanjärveen (13 ha). Kupanjoki laskee 5,5 kilometrin päässä Lapinjärveen (9 ha), josta se laskettelee seuraavat 7 kilometriä koskien, Kivijärven (11 ha), Alalammen (4 ha), Peräkosken (2 ha) ja Rimmin (3 ha) kautta Keurusselän Kivilahteen Keuruun keskustaajamassa.
Akyfas

Akyfas (, ) eli Pindos (, ) oli antiikin aikainen kaupunki ja kaupunkivaltio ("polis") Doriissa Kreikassa. Se sijaitsi nykyisen Delfoín kunnan alueella noin kolme kilometriä kaakkoon nykyisestä Oinochórin kylästä. 
Akyfaan historiasta ei tiedetä juuri mitään. Se oli yksi Doriin "tetrapoliin" neljästä kaupungista yhdessä Boionin, Erineoksen ja Kytinionin kanssa. Vaikuttaa siltä, että kaupunki vaihtoi usein aluetta. Se ei ollut osa Dorista vielä 400-luvulla eaa., mutta 300-luvulla eaa. se luettiin Doriiseen. 100-luvulla eaa. se luettiin puolestaan osaksi Oitaiaa, ja myöhemmin jälleen Dorista. Antiikin lähteissä nimi Pindos vaikuttaa yleisimmältä nimeltä kaupungille. Toisaalta kaupungin kansalaisten etnonyyminä esiintyy ennen kaikkea nimitys "Akyfanios" ().
Kaupungin paikalta on löydetty joitakin sen kaupunginmuurin jäänteitä.
Astraiusioi

Astraiusioi ( tai "Astraiousioi") oli antiikin aikainen kaupunki ja kaupunkivaltio ("polis"), jonka sijaintipaikkaa ei tunneta.
Kaupungin olemassaolo tunnetaan vain yhdestä piirtokirjoituksesta. Sen mukaan Astraiusioi oli jäsenenä toisessa Ateenan liitossa 300-luvulla eaa., ainakin sen perustamisen aikaan vuonna 378/377 eaa. Kaupungin kansalaisesta käytettiin etnonyymiä "Astraiūsios" ().
Boion

Boion ( tai , myös "Boios", , ) oli antiikin aikainen kaupunki ja kaupunkivaltio ("polis") Doriissa Kreikassa. Se sijoitetaan nykyisen Delfoín kunnan alueelle lähelle nykyistä Gravián kylää. 
Boionin historiasta ei tiedetä juuri mitään. Se oli yksi Doriin "tetrapoliin" neljästä kaupungista yhdessä Akyfaan eli Pindoksen, Erineoksen ja Kytinionin kanssa. Kaupungin kansalaisesta käytettiin etnonyymiä "Boiaios" ().
Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet.
Erineos (Doris)

Erineos (, myös "Erineon", , ) oli antiikin aikainen kaupunki ja kaupunkivaltio ("polis") Doriissa Kreikassa. Se sijaitsi nykyisen Delfoín kunnan alueella lähellä nykyistä Kastéllian kylää. 
Erineoksen historiasta ei tiedetä juuri mitään. Se oli yksi Doriin "tetrapoliin" neljästä kaupungista yhdessä Akyfaan eli Pindoksen, Boionin ja Kytinionin kanssa. Kaupungin kansalaisesta käytettiin etnonyymejä "Erinaios" (), "Erineatēs" () ja "Erineeus" (). 
Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet.
Erodioi

Erodioi () oli antiikin aikainen kaupunki ja kaupunkivaltio ("polis"), jonka sijaintipaikkaa ei tunneta.
Erodioin historiasta ei tiedetä juuri mitään, ja sen olemassaolo tunnetaan vain piirtokirjoituksista. Klassisella kaudella 400-luvulla eaa. Erodioi kuului Ateenan johtamaan Deloksen meriliittoon, ja se esiintyy liiton verotusluetteloissa vuonna 454/453 eaa. Kaupungin kansalaisesta käytettiin etnonyymiä "Erodios" ().
Euboia (Sisilia)

Euboia () oli antiikin aikainen kaupunki ja kaupunkivaltio ("polis") Sikeliassa eli nykyisellä Sisilian saarella nykyisen Italian alueella.
Euboian sijaintia ei tunneta varmuudella. Sen oletetaan kuitenkin sijainneen lähellä Leontinoin polista. Usein se sijoitetaan nykyiseen Licodia Eubeaan. Sijaintipaikaksi on ehdotettu kuitenkin myös nykyistä Monte San Mauroa Caltagironen lähellä.
Myös Euboian historiasta tiedetään vain vähän. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se on todennäköisesti ollut alun perin saaren ei-kreikkalaisen sikulien heimon asutus. Myöhemmän kreikkalaisen kaupungin perustivat leontinoilaiset 700-luvun lopussa tai 600-luvulla eaa. Leontinoi oli Euboian saarella Kreikassa sijainneen Khalkiin siirtokunta, ja Euboian kaupungin nimi viittaa saareen. Tällaisena kaupunki on varhaisin tunnettu esimerkki alueen nimen käytöstä siirtokunnan nimenä; siirtokuntia nimettiin usein niiden emäkaupunkien mukaan, mutta ei alueiden mukaan. Kaupunki lakkasi olemasta poliksena Syrakusan tyrannin Gelonin aikana 485–483 eaa., jolloin siitä tuli Syrakusan alainen. Tuolloin sen varakas väestö ("pakheis") sai Syrakusan kansalaisuuden, mutta rahvas ("demos") myytiin orjiksi.
Euboian tiedetään olleen ympäröity muurein 400-luvulla eaa. Mikäli kaupunki sijaitsi Licodia Eubean paikalla, sen Castellon kukkula, jossa nykyisin on keskiaikaisen linnan rauniot, olisi luonnollinen akropolis. Licodia Eubean läheltä on löydetty useita kaupunkiin mahdollisesti liittyneitä antiikin aikaisia hautausmaita.
Xiaomi Mi-2a

Xiaomi Mi-2a on Xiaomin julkaisema älypuhelin, jossa on esiasennettuna Android 4.1 "Jellybean" -käyttöjärjestelmä Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi-2a -älypuhelimessa on 4,5-tuumainen teräväpiirtonäyttö.
Fyysiset osat.
Laitteesta löytyy 1,7 GHz:n kaksiydinsuoritin. Laitteessa on yksi gigatavu RAM-muistia ja 16 gigatavua sisäistä muistia.
Kamerat ja multimedia.
Laitteessa on kahdeksan megapikselin takakamera. Etukameran tarkkuus on puolestaan 2 megapikseliä.
Videokuvaus voidaan tehdä 1080p (teräväpiirto) -tarkkuudella 30fps.
Ohjelmisto.
Julkaisuhetkellä laitteessa oli esiasennettuna Android 4.1 "Jellybean" Xiaomin MIUI-käyttöliittymällä.
Eurymakhitai

Eurymakhitai () oli antiikin aikainen kaupunki ja kaupunkivaltio ("polis"), jonka sijaintipaikkaa ei tunneta.
Eurymakhitain historiasta ei tiedetä juuri mitään, ja sen olemassaolo tunnetaan vain piirtokirjoituksista. Klassisella kaudella 400-luvulla eaa. Eurymakhitai kuului Ateenan johtamaan Deloksen meriliittoon, ja se esiintyy liiton verotusluetteloissa ainakin vuosina 448/447 eaa. ja 447/446 eaa. Kaupungin kansalaisesta käytettiin etnonyymiä "Eurymakhitēs" ().
Kytinion

Kytinion (, myös "Kyteinion", , ) oli antiikin aikainen kaupunki ja kaupunkivaltio ("polis") Doriissa Kreikassa. Se sijaitsi nykyisen Amfíkleia-Eláteian kunnan alueella noin kaksi kilometriä itään nykyisestä Palaiochórista. 
Kytinion oli yksi Doriin "tetrapoliin" neljästä kaupungista yhdessä Akyfaan eli Pindoksen, Boionin ja Erineoksen kanssa. Se oli näistä merkittävin, ja mainitaan antiikin lähteissä muita useammin. Kaupungin kansalaisista käytettiin etnonyymejä "Kytinieus" () ja "Kytenieus" ().
Kaupunki mainitaan muun muassa Demostheneen Naupaktoksesta suunnitteleman sotaretken kohteena vuonna 426 eaa., ja tämän epäonnistuttua paikkana, johon spartalaiset jättivät Eurylokhoksen johdolla lokrislaisilta saamansa panttivangit. Filippos II valtasi kaupungin vuonna 338 eaa. ja hyökkäsi sieltä Amfissaan.
Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet.
Oinoanda

Oinoanda (, ) oli antiikin aikainen kaupunki Lyykiassa nykyisen Turkin alueella Muğlan maakunnassa. Se sijaitsi noin 1,5 kilometriä luoteeseen nykyisestä İncealilerista. 
Maantiede.
Oinoanda sijaitsi Lyykiassa, vaikka joskus se on sijoitettu myös Pisidian länsiosaan. Jossakin vaiheessa historiaansa kaupunki vaikuttaisi puolestaan olleen osa Galatiaa. Oinoanda kuului ainakin myöhemmin Kibyran alaisuuteen Balburan ja Bubonin ohella. Kaupunki oli rakennettu kukkulalle, joka sijaitsee heti nykyisen İncealilerin kylän yläpuolella. Kukkula on jyrkkä muilta paitsi eteläsivultaan.
Historia.
Kibyra, Oinoanda, Balbura ja Bubon muodostivat yhdessä tetrapoliin, poliittisen liiton, jossa Kibyralla oli kaksi ääntä ja muilla yksi ääni. Oinoanda esiintyy ensimmäisen kerran historiassa tässä yhteydessä. Murena hajotti tetrapoliin vuonna 81 eaa. toisen Mithridateen sodan lopulla. Tämän jälkeen Oinoanda, Balbura ja Bubon olivat mukana Lyykian liitossa. Kaupunki mahdollisesti erotettiin liitosta, koska se tuki Rooman sisällissodassa Brutusta. Oinoanda löi omaa rahaa ainakin noin vuoden 100 eaa. tienoilla.
100-luvulla jaa. Oinoandan mainitaan saaneen miljonääri Opramoaalta denaaria kylpylän rakentamista varten. Varhaiskristillisellä ajalla Oinoanda oli piispanistuin, jonka piispa oli Myran metropoliitan alaisuudessa. Hierokles mainitsee kaupungin vielä 500-luvulla jaa., joskin korruptoituneessa nimimuodossa "Enoanda".
Rakennukset ja löydökset.
Oinoandan akropoliina eli linnoituksena toimi kaupungin kukkulan huippu. Muu kaupunki oli rakennettu kukkulan etelärinteeseen pengerretyille tasanteille. Kaupunki oli ympäröity muurein, joita on säilynyt erityisesti niiden eteläosassa, parhaimmillaan jopa 10 metrin korkeudelta.
Kaupungin keskiössä oli agora eli kokoontumis- ja kauppapaikka. Sen pohjoispuolella sijaitsee usein esplanadiksi kutsuttu ylempi agora. Kummallakin on ollut suuri määrä patsaita, joiden jalustoja on säilynyt. Ylemmän agoran etelälaidalla sijaitsi stoa eli pylväshalli, johon paikallinen Diogenes Oinoandalainen kirjoitutti pisimmän tunnetun kreikankielisen piirtokirjoituksen, joka tunnetaan Oinoandan piirtokirjoituksena. Se esittelee epikurolaisen filosofian oppeja. Piirtokirjoitus oli alun perin 2,37 metriä korkea ja 80 metriä pitkä. Siihen kuului alun perin noin sanaa ja se täytti noin 260 neliömetrin alan seinämästä. Kirjoituksesta on säilynyt noin neljäsosa.
Agoroiden läheltä on tunnistettu myös gymnasion. Hieman pohjoisempaa on löydetty kreikkalainen teatteri. Sen läpimitta on noin 42 metriä. Siinä on ollut poikkeuksellisen suuri orkhestra, mutta vain 15 penkkiriviä.
Kaupungin ympäristöstä on löydetty lukuisia hautoja, mukaan lukien yksi mausoleumi, jossa on pitkä erään oinoandalaisen suvun sukuhistoriaa käsittelevä piirtokirjoitus, sekä kalliohautoja, joiden julkisivu jäljittelee temppeliä.
Xiaomi MiPad

Xiaomi MiPad on Xiaomin 15. toukokuuta 2014 julkaisema taulutietokone, jossa on esiasennettuna Android Xiaomin MIUI-käyttöliittymällä.
Tekniset tiedot.
Muotoilu.
Xiaomi MiPad -taulutietokoneessa on 7,9-tuumainen näyttö QXGA-resoluutiolla.
Fyysiset osat.
Laitteesta löytyy 2,2 Gigahertsin neliydin-prosessori. Laitteessa on 2 Gigatavua RAM-muistia ja 16 Gigatavua sisäistä muistia.
Kamerat ja multimedia.
Laitteessa on 8 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutiolla.
Ohjelmisto.
Julkaisuhetkellä laitteessa oli esiasennettuna Android Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-MiPad_id8666
UCI World Tour 2018

UCI World Tour 2018 oli järjestyksessään kahdeksas miesten maantiepyöräilyn UCI World Tour -kilpailusarjan kausi, joka koostui 37 osakilpailusta. Sarja alkoi Australiassa tammikuussa järjestettävästä Tour Down Under -kilpailusta ja päättyi lokakuun lopussa Tour of Guanxi -kilpailuun Kiinassa. 
Kilpailut.
Loppupisteet.
Lähde: UCi
Robert Strassburg

Robert Strassburg (1915–2003) oli yhdysvaltalainen säveltäjä. Hän sävelsi juutalaista uskonnollista musiikkia; lisäksi hänen tuotantoaan innoitti Walt Whitmanin runous. Whitmanin innoittamiin teoksiin lukeutuvat "Walt Whitman Cycle" tenorille ja orkesterille, kymmenosainen kuorosinfonia "Leaves of Grass" (1992) ja ooppera "Congo Square". Strassburg sävelsi musiikin myös kymmeniin dokumenttielokuviin.
Strassburg myös kirjoitti runoja, joita hän julkaisi lukuisissa kokoelmissa.
Elämäkerta.
Strassburg syntyi New Yorkissa. Hänen opettajiaan olivat Igor Stravinski, Walter Piston ja Paul Hindemith. Kandidaatin opinnot Strassburg suoritti New England Conservatoryssa, maisteriksi hän valmistui Harvardin yliopistossa ja tohtori hänestä tuli University of Judaismista (Los Angeles). 
Strassburg opetti muun muassa Brooklyn Collegessa vuodesta 1947 vuoteen 1950 sekä Brandeis-instituutissa. Vuonna 1960 hän muutti Los Angelesiin. Hän toimi University of Judaismin taidekoulun avustavana dekaanina vuoteen 1966 saakka; tämän jälkeen hänestä tuli Kalifornian osavaltionyliopiston professori.
Cornwallin kansallinen vapautusarmeija

Cornwallin kansallinen vapautusarmeija ("Cornish National Liberation Army", CNLA) oli lyhytikäinen cornwallilainen nationalistijärjestö, joka uhkaili vandalismilla ja tuhopoltoilla sellaisia Cornwallissa toimivia kohteita, joita se piti englantilaisina.
Historia.
Kesäkuussa 2007 CNLA uhkasi Jamie Oliveria ja Rick Steiniä, jotka omistivat ravintoloita Cornwallissa. CNLA uhkasi myös ravintoloiden asiakkaita. Syyllisenä uhkiin oli 36-vuotias mies, joka pidätettiin.
CNLA vastustaa Englannin lipun käyttämistä alueella ja on uhannut tuhota ne kaikki.
CNLA:n koosta on vähän tietoa. Elokuussa 2007 Cornish World Magazinen haastattelussa Stuart Ramsay sanoi järjestöllä olevan 30 jäsentä.
Pidätykset.
Poliisi pidätti kolme ihmistä syytettynä yhteyksistä CNLA:n kanssa mutta heitä vastaan ei nostettu syytettä. Celtic Leaguen jäsenet kirjoittivat Cornwallin ja Devonin poliisivoimien päävaltuutetulle kirjeen protestoidakseen pidätyksiä.
Tampereen kaupungintalo

Tampereen kaupungintalo (niin sanottu "Valkoinen talo") on Tampereen Keskustorin laidalla sijaitseva virastorakennus ja kaupungin hallinnollinen keskus. Se on tunnettu aikaisemmin nimellä Keskusvirastotalo. Kaupungintaloksi se nimettiin toukokuussa 2024.
Talon on suunnitellut arkkitehti Aarne Ervi. Se on rakennettu kahdessa vaiheessa: ensimmäinen, etelänpuoleinen osa valmistui vuonna 1967 ja pohjoinen laajennusosa vuonna 1975. Rakennus ja sen viidennessä kerroksessa sijaitseva valtuustosali on suojeltu asemakaavalla. Rakennukseen tehdään peruskorjaus ja uusi laajennusosa vuosina 2023–2025.
Kaupungintaloa vastapäätä sijaitsee Frenckellin entinen tehdaskiinteistö, joka on myös virastokäytössä. Kaupungintalon remontin ajan kaupunginvaltuusto kokoontuu Tampere-talossa.
Arkkitehtuuri.
Kaupungintalo on vuonna 2009 hyväksytyn asemakaavan mukaan ”rakennustaiteellisesti arvokas ja kaupunkikuvan säilymisen kannalta tärkeä rakennus”. Se on Tampereen keskustan merkittävimpiä modernin arkkitehtuurin edustajia. Julkisivun vaalea väri, nauhamaiset ikkunat, katutason pilarit ja osittainen kattoterassi ovat tyypillistä funktionalismia. Ulkoasu muistuttaa tavallista toimistotaloa, mutta julkisivusta esiin työntyvä valtuustosali tuo kokonaisuuteen omaleimaisuutta ja hallintorakennuksen tuntua.
Rakennus on ulkopuolelta pääosin alkuperäisessä asussa. Vuonna 1967 valmistunut, Puutarhakadun puoleinen matala siipiosa (entinen yleisöpalveluhalli) purettiin kesällä 2023, ja sen tilalle valmistuu myöhemmin viisikerroksinen uudisosa.
Taideteokset.
Valtuustosalia koristaa Birger Kaipiaisen keraaminen "Orvokkimeri" (1967), joka oli esillä Montrealin maailmannäyttelyssä. Se sijoitettiin alun perin Tampereen yliopiston tiloihin, mutta siirrettiin nykyiselle paikalleen vuonna 1975. Istuntosalissa on myös Eila Hiltusen teos "Kasvu". Valtuustosalin aulaan on puolestaan sijoitettu Kimmo Kaivannon 13-osainen monumentaalimaalaus "Tori" (1976), joka kuvaa Tampereen historiaa.
Gorouol (joki)

Gorouol on Nigerin sivujoki Burkina Fasossa ja Nigerissä. Sen pituus on 255 kilometriä ja valuma-alueen laajuus 45 000 neliökilometriä.
Gorouol on ensimmäinen Nigeriin laskeva sivujoki Moptin alueen Yamén jälkeen. Sen valuma-alue käsittää Burkina Fason pohjoisosan ja Homborin alueen Malissa. Gorouol laskee Nigeriin Ayéroun alapuolella. Sen sivujokia ovat Goudebo ja Beli.
Joen valuma-alue kuuluu kuivuudesta kärsivään Sahelin alueeseen ja sen vesimäärä on hyvin pieni. Keskimääräinen virtaus Alconguin mittausasemalla on 10,1 kuutiometriä sekunnissa. Tammi-toukokuussa Gorouol on kokonaan kuiva.
Kiminginjärvi (Saarijärvi)

Kiminginjärvi , tai myös Kiiminginjärvi , on Keski-Suomessa Saarijärvellä sijaitseva järvi, joka kuuluu Kokemäenjoen vesistöön.
Maantietoa.
Järven pinta-ala on 170 hehtaaria eli 1,7 neliökilometriä. Se on 2,5 kilometriä pitkä ja 1,9 kilometriä leveä. Järven eteläpää on kuin pitkä lahti ja pohjoispäässä järvi levenee sivusuuntiin. Järven luoteispäässä on Ritoniemi, jonka viereen jää lahti. Lahdessa sijaitsee Kiiminkijoen luusua. Järvessä on kartan mukaan viisi saarta, jotka sijaitsevat järven keskivaiheilla. Suurin saarista Aittosaari on alle 40 metriä pitkä. Muita nimettyjä saaria ovat Myllysaari ja Kalliosaari. Saaret ovat kaikki autioita.
Järven tilavuus on 2,7 miljoonaa kuutiometriä eli 0,0027 kuutiokilometriä ja järven keskisyvyys on 1,6 metriä. Järven rantaviivan pituus on 10 kilometriä ja sen rannat ovat toisinaan soistunutta mutta myös kovaa metsämaata. Järven asutus on haja-asutusta ja sen pohjoisrannalla sijaitsee yksi maatila. Osa asutuksesta keskittyy Kukon kulmakunnalle, jonka läpi kulkee itä-länsi-suuntainen seututie 633. Järven rannoille on rakennettu lähes 30 vapaa-ajan asuntoa. Seututieltä haarautuu järven itäpuolelle etelään kulkeva yhdystie 16529 ja länsipuolelta etelään kulkeva kylätie. Näiltä teiltä tulee asutukselle tiet.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kiminginjoen valuma-alueeseen (35.637) järvi kuuluu. Järven vedenpinnan korkeus on 208,3 metriä mpy. Monet järveä ympäröivät suot on ojitettu tiheästi. Tällaisia soita ovat esimerkiksi Mokkulanneva, Sikosuon pohjoispuoli ja Ampiaissuon eteläpuoli. Soiden johto-ojat on johdettu järveen.
Järvi saa kaiken vedestään omalta valuma-alueeltaan, koska se on vesistönsä latvavesistöjä. Kiminginjoen valuma-alueella on seitsemän yli hehtaarin kokoista järveä tai lampea, joista neljä laskee suoraan tai välillisesti järveen. Niistä huomattavimpia ovat Isojärvi (37 ha), jonka laskuoja laskee pienen ja alle hehtaarin kokoisen Varsalammin kanssa järven pohjoispäähän. Mäkilampi (2 ha) laskee omaa ojaa myöten pohjoisrantaan hieman lännempänä kuin Tohtaanjärvi (28 ha), joka laskee järven koillisrantaan. Ahvenlampi (6 ha) laskee vuorostaan Tohtaanjärveen.
Kiiminginjoki lähtee järven luoteispään lahdelta ja se luikertelee Jokijärven (8 ha) läpi ja sen alapuolella siihen yhtyy pohjoisesta Salapohjanpuro. Kiiminginjoki laskee Länsi-Multian Saarijärven (38 ha) koillisrantaan. Saarijärvestä alkava Kukonjoki muuttuu alempana Soutujoeksi, joka laskee Tarhapäänjärveen (285 ha). Se laskee vuorostaan Keurusselän Tarhian lahteen.
Eturistiside

Eturistiside () on toinen polvinivelen nivelpussin sisäisistä ristisiteistä. Toinen on takaristiside. Näiden nivelsiteiden nimitys ristiside tulee siitä, että ne kulkevat ristiin nivelen sisällä. Eturistiside lähtee sääriluun pään nivelnastojen välisen alueen etuosasta ja kulkee ylös, taaksepäin ja lateraalisesti kiinnittyen reisiluun lateraalisen nivelnastan mediaalisen pinnan takaosaan. Ristisiteet ovat kireinä useimmissa polven asennoissa. Eturistisiteen tehtävä on estää sääriluun liian suuri etu-takasuuntainen liikkuminen reisiluun suhteen.
Eturistisiteen repeämä.
Polven eturistisiteen repeämä on yleinen polven urheiluvamma. Varsinkin hyppylajien alastulo rasittaa eturistisidettä. Ainoastaan noin 30% repeämistä tapahtuu kontaktitilanteissa, vaan yleisemmin kyseessä on jalan vääntyminen kiertoliikkeessä. Naisilla vamma on jonkun verran yleisempi johtuen anatomisista eroista ja miehiä heikommasta lihasvoimasta. Hoitona käytetään leikkausta, jossa katkennut ristiside korvataan siirroksella, mutta myös konservatiivinen hoito on mahdollista etenkin vähemmän haastavaa liikuntaa harrastavilla.
Daniel Haaksman

Daniel Haaksman (s. 1968) on Berliinissä asuva saksalainen DJ, tuottaja, toimittaja ja levy-yhtiön johtaja.
Julkaistessaan kokoelma-albuminsa "Rio Baile Funk Favela Booty Beats" vuonna 2004 hän esitti Rio de Janeiron faveloiden musiikin kansainväliselle yleisölle ensimmäistä kertaa. 
Vuonna 2005 Haaksman perusti Man Recordings -levy-yhtiön, joka on julkaissut useita julkaisuja artisteilta kuten Diplo, Schlachthofbronx, Crookers, Bert on Beats ja Haaksmanilta itseltään sekä brasilialaisilta artisteilta kuten Deize Tigrona, João Brasil, Lovefoxxx, Marina Gasolina tai Edu K.
Haaksman itse on julkaissut muun muassa useita EP-levyjä, studioalbumeita sekä remixejä. DJ:nä hän on matkustanut ympäri maailmaa ja esiintynyt useissa yökerhoissa, festivaaleissa ja tapahtumissa.
Vuosina 2013–2016 Haaksman isännöi viikoittaista radio-ohjelmaa "Luso FM" saksalaisella radiokanavalla WDR Funkhaus Europa. Hän myös kirjoittaa musiikkitoimittajana useille saksankielisille lehdille. 
Vuonna 2016 Haaksman julkaisi toisen albuminsa "African Fabrics".
Ympäristöpuolue vihreät (Norja)

Ympäristöpuolue vihreät (, , ) on norjalainen vihreää politiikkaa ajava puolue. Puolueen puheenjohtajana on vuodesta 2022 toiminut Arild Hermstad. Viimeisimmissä suurkäräjävaaleissa vuonna 2021 puolue sai 3,9 prosenttia äänistä ja kolme paikkaa.
Historia.
Puolue perustettiin virallisesti vuonna 1988, mutta osallistui jo vuoden 1987 lääninvaaleihin ja sai yhden paikan Akershusissa. Vuonna 2013 puolue tuli ensimmäistä kertaa edustetuksi suurkäräjillä, kun Rasmus Hansson pääsi läpi Oslon vaalipiiristä. Vuoden 2021 suurkäräjävaaleissa puolueelle povattiin roimaa vaalivoittoa, mutta huolimatta 0,7 prosenttiyksikön noususta edellisiin vaaleihin se jäi niukasti 4 prosentin äänikynnyksen alle, eikä näin ollen saanut valtakunnallisia tasauspaikkoja.
Puheenjohtajat.
Vuosina 1995–2020 puolueella oli Ruotsin ympäristöpuolueen tapaan kaksi puheenjohtajaa tai "puhehenkilöä", jotka olivat mies ja nainen.
Multianjoen valuma-alue

Multianjoen valuma-alue (vesistöaluetunnus 35.67) on Keuruun reitin valuma-alueessa sijaitseva toisen jakovaiheen valuma-alue, jonka pinta-ala on 156,67 neliökilometriä. Alueen järvisyys on 7,77 %. Vesistön valuma-alueen alarajana on Soutujoki, jossa reitin vedet tulevat seuraavaksi Tarhianjoen alueelle (35.63).
Kolmannen jakovaiheen alueita ovat seuraavat seitsemän aluetta tai valuma-aluetta :
Ratakrassi

Ratakrassi ("Lepidium densiflorum") on ristikukkaiskasvien (Brassicaceae) heimoon, krassien ("Lepidium") sukuun kuuluva ruohovartinen kasvilaji. Ratakrassi muistuttaa paljolti pihakrassia ("Lepidium ruderale") ja rikkakrassia ("Lepidium neglectum").
Ratakrassi on joko yksi- tai kaksivuotinen kasvi ja voi kasvaa noin parikymmentä senttimetriä korkeaksi. Sen varsi on haarova ja kasvutavaltaan pysty. Alimmat lehdet ovat liuskoittuneita, mutta ne kuihtuvat ja karisevat aikaisin pois. Ylemmät lehdet ovat isohampaisia. Ratakrassin kukat sijaitsevat varren haarojen päissä tiiviissä ja pitkäperäisissä tertuissa, joiden yksittäiset kukat ovat pieniä. Kukkien terälehdet ovat hyvin pienet sekä mitättömät ja ne voivat toisinaan myös puuttua kokonaan. Ratakrassin hedelmät ovat pyöreähköjä, munanmuotoisia lituja, jotka voivat olla kapealti siipipalteisia. Ratakrassi kukkii kesäkuusta elokuuhun ja on lähes tuoksuton.
Ratakrassi kasvaa erilaisilla joutomailla, kuten ratapihoilla sekä satamissa. Suomessa ratakrassia on tavattu sieltä täältä, lähinnä Etelä-Suomesta.
Ratakrassin tieteellisen nimen lajinimi "densiflorum" viittaa kasvin tiiviisiin kukintoihin.
Hyderabadin valtio

Hyderabadin valtio () oli Intian keskiosassa Deccanin ylängöllä itsenäisesti toiminut kuningaskunta. Maata hallitsi nizam. Nizamit olivat muslimiylhäisöä, jotka olivat Suurmogulien valtakunnan alaisia, mutta he alkoivat toimia itsenäisesti mogulivallan kukistuttua. Hyderabadin valtio toimi itsenäisesti Intian sisässä brittiläisten suojattina Intian itsenäistymiseen asti.
Historia.
Alkujaan Hyderabadin kaupungin perusti Golkondan hallitsija Quli Qutb Mulk vuonna 1591. Suurmogulien valtakunnan hallitsija Aurangzeb valloitti Golkondan vuonna 1687 ja Hyderabad liitettiin sen mukana osaksi Mogulivaltakuntaa. Kun Mogulivaltakunta romahti 1700-luvun alussa Hyderabadin hallitsevat ruhtinaat alkoivat toimia itsenäisesti.
Hyderabadin valtion perusti Nizam al-Mulk, joka toimi Mogulivaltakunnan kuninkaan alaisuudessa. Hän otti vuonna 1724 nimekseen Āṣaf Jāh, julisti Hyderabadin riippumattomaksi mogulivallasta ja alkoi hallita maata arvonimellä nizam. Brittiläisten vallan laajetessa Hyderabad onnistui vastustamaan brittivaltaa liittoutumalla brittien kanssa Mysoren kuningaskuntaa vastaan. Hyderabad jäi vuosisadan loppuun mennessä saarroksiin ja brittivallan ympäröimäksi, ollen näin riippuvainen briteistä. Vuonna 1798 kolmas nizam joutui tekemään sopimuksen, joka alisti Hyderabadin brittien suojeluun, mutta maa sai kuitenkin toimia sisäisissä asioissaan itsenäisesti. Hyderabad pysyi brittien suojattivaltiona aina Intian itsenäistymiseen asti.
Kun Intian itsenäistymisen jälkeen jaettiin Brittiläinen Intia kahteen eri valtioon Intiaan ja Pakistaniin, maata hallinnut nizam valitsi mieluummin itsenäisenä pysymisen kuin Intiaan liittymisen. Intia taas vaati Hyderabadia liittymään Intiaan. Intiassa ei voinut hyväksyä sitä, että maan sisään jäisi puoliksi itsenäinen ja mahdollisesti vihamielinen valtio. Intian armeijan päällikkönä ja sisäministerinä toiminut Vallabhbhai Patel lähetti armeijan ottamaan Hyderabad haltuunsa vuonna 1948.
Vuonna 1956 Hyderabadin valtio lakkasi hallinnollisesti olemasta, kun sen hallitsemat alueet jaettiin kielellisiä aluerajoja mukaillen eri osavaltioihin.
Kenttäkrassi

Kenttäkrassi ("Lepidium campestre") on ristikukkaiskasvien (Brassicaceae) heimoon, krassien ("Lepidium") sukuun kuuluva ruohovartinen kasvilaji. Muista krassilajeista kenttäkrassi muistuttaa lähinnä vain nurmikrassia ("Lepidium heterophyllum"). Lajit ovat erotettavissa toisistaan muun muassa lehtien ja kukkien ulkonäön perusteella.
Kenttäkrassi on joko yksi- tai kaksivuotinen kasvilaji. Sen varret ovat kasvutavaltaan pystyjä ja tavallisesti yläosistaan haarovia. Lehdet ovat pehmeitä, harmahtavakarvaisia, muodoltaan suikeita, nuolityvisiä ja osittain sepiviä. Lehtilaidat ovat jokseenkin hammaslaitaisia. Varren tyvellä lehtiruusukkeena olevat lehdet ovat parilehdykkäisiä ja ne karisevat aikaisin pois. Kenttäkrassin kukat ovat pieniä ja valkoisia. Heteiden ponnet ovat keltaisia. Kenttäkrassi kukkii kesä–heinäkuussa. Kenttäkrassin hedelmät ovat soikeita, kiekkomaisia ja lyhytperäisiä lituja.
Kenttäkrassi kasvaa kulttuurivaikutteisilla kasvupaikoilla, kuten tienpientareilla ja ratapenkereillä. Suomessa kenttäkrassia on tavattu sieltä täältä, viime vuosikymmeninä lähinnä Helsingin, Turun ja Tampereen seuduilta. Pohjoisimmat havainnot ovat suunnilleen Oulun korkeudelta.
Major League Baseball -kausi 2018

Major League Baseball -kausi 2018 on pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 29. maaliskuuta ja päättyi 30. syyskuuta 2018. Kauden World Series -loppuottelusarja alkoi 23. lokakuuta 2018 ja päättyi 28. lokakuuta Boston Red Soxin 4-1 voittoon Los Angeles Dodgersista.
Pudotuspelit.
Lähde: Baseball-Reference
Freestyle Script

Freestyle Script on kirjaintyyppi, jonka suunnitteli Martin Wait vuonna 1981. Freestyle Scriptin lihavoitu versio julkaistiin vuonna 1986. Kirjaintyypin ovat julkaisseet Adobe, ITC ja Letraset. Freestyle Scriptistä on neljä leikkausta: Regular, Bold, SH Reg Alt ja SB Reg Alt.
Magne Hovden

Magne Hovden (s. 23. lokakuuta 1974) on norjalainen kirjailija, kääntäjä ja kirjallisuusagentti.
Hovden asuu Kirkenesissä. Hän työskentelee ulkomaisen kirjallisuuden oikeuksien parissa. Hänen kirjansa "Åndejegerne 1" oli Uprisen-ehdokkaana parhaasta norjalaisesta nuortenkirjasta 2013.
Larsenin oireyhtymä

Larsenin oireyhtymä on autosomissa vallitsevasti periytyvä luuston kehityshäiriö, jonka ensimmäiset merkit ovat lonkan, polvien ja kyynärpäiden sijaltaanmenot. Muihin oireisiin lukeutuu skolioosi. Oireiston yhteydessä saattaa esiintyä kuulovammaisuutta. Yksi 250 000:sta elävänä syntyneestä lapsesta Euroopassa potee Larsenin oireyhtymää. 
Elinajanodote on oireyhtymässä normaali, eikä oireyhtymä vaikuta älykkyystasoon. L. J. Larsen oli vuonna 1950 ensimmäinen oireiston kuvannut tutkija.
Paul Ben-Haim

Paul Ben-Haim (5. heinäkuuta 1897 München – 14. tammikuuta 1984 Tel Aviv) oli saksalaissyntyinen, israelilaistunut säveltäjä ja pedagogi. Hänen sukunimensä oli alkujaan Frankenburger.
Elämäkerta.
Sävellystä Ben-Haimille opettivat Münchenin taideakatemiassa 1915–20 Friedrich Klose ja Walter Courvoisier. Pianonsoittoa ja orkesterinjohtoa hänelle opetti Berthold Kellermann. Kapellimestarina Ben-Haim avusti Bruno Walteria ja Hans Knappertsbuschia Münchenin oopperassa opintojensa jälkeen vuoteen 1924 saakka. Sitten hän toimi vuoteen 1931 saakka Augsburgin oopperan kapellimestarina. Müncheniin palattuaan Ben-Haim omistautui sävellystyölle, mutta natsien astuttua valtaan hän lähti Palestiinaan. 
Vuosina 1949–54 Ben-Haim toimi Jerusalemin musiikkiakatemian johdossa. Hän toimi myös sävellyksen professorina Tel Avivissa ja Jerusalemissa. Vuonna 1957 hänelle myönnettiin Israel-palkinto orkesteriteoksesta "The Sweet Psalmist of Israel". Hän sai monesti myös Joel Engel -palkinnon. Vuonna 1972 Ben-Haim joutui auto-onnettomuuteen, joka päätti hänen luovan työnsä. 
Musiikki.
Ben-Haim yhdisteli tuotannossaan lännen ja idän vaikutteita. Häntä on pidetty sekä uusklassismin että myöhäisromantiikan edustajana. Ben-Haim saavutti suosiota etenkin vokaalimusiikin säveltäjänä. Lisäksi hän sävelsi muun muassa kaksi sinfoniaa ja pianokonserton. Muita konserttoja hän sävelsi viululle ja sellolle. Kamarimusiikkiteoksiin lukeutuvat jousitrio, jousikvartetto, klarinettikvintetto ja sooloviulusonaatti.
Pulmuset (heimo)

Pulmuset (Calcariidae) on varpuslintuihin kuuluva heimo. Heimon lajit on aikaisemmin luettu kuuluviksi sirkkujen heimoon, mutta DNA-tutkimusten perusteella lajit on sittemmin erotettu omaan heimoonsa. Heimoon kuuluu 3 sukua ja 6 lajia.
Pulmusia tavataan Euraasiasta ja Pohjois-Amerikasta. Niiden elinympäristöä ovat preeriat ja tundrat. Väritykseltään ne ovat tyypillisesti kirjavia ja niiden ravintoa ovat siemenet.